Man sien gru-ongeluk waarin swaer been verloor | Maroela Media
Man sien gru-ongeluk waarin swaer been verloor
'n Man van Vereeniging se been moes Dinsdagoggend geamputeer word nadat hy Maandag in 'n gru-botsing betrokke was.
Luke van den Berg (24) word tans in die Chris Hani Baragwanath-hospitaal se waakeenheid behandel. Esmarie Kotzee, Van den Berg se niggie, het aan Maroela Media gesê hy is op 'n asemhalingsmasjien geplaas en het sy toestand as ernstig beskryf.
"Hulle het aanvanklik vir ons gesê hulle sal al sy ledemate kan red, maar moes toe vanoggend [Dinsdag] 03:00 sy been amputeer," het sy gesê. "Sy arm is ook baie sleg gebreek en sy elmboog het heeltemal uit posisie geskuif."
Kotzee het gesê Van den Berg was glo omstreeks 16:00 met sy motorfiets op pad om vir sy swaer brandstof te neem nadat sy motor naby Meyerton langs die pad gaan staan het. "Hy was by die plek waar sy swaer gaan staan het en wou van die pad af trek toe 'n motor skielik teen 'n vreeslike spoed van agter teen hom gebots het. Sy swaer het gestaan en kyk hoe die ongeluk gebeur. Hy het etlike meters deur die lug getrek voordat hy langs sy swaer se motor te lande gekom het."
Volgens Kotzee ondersoek die polisie die botsing.
"Die hartseerste van alles is dat hy hierdie week met sy nuwe werk sou begin. Hy was voorheen 'n veiligheidsbeampte, maar toe vir 'n ruk werkloos voordat hy hierdie nuwe werk gekry het. Nou lê hy in die hospitaal."
Grootste vonds kokaïen ooit by OR Tambo
ek het nie woorde nie …..
Dis verskriklik hartseer. Daardie tyd van die dag is iemand op 'n motorfiets tog sigbaar, wat hét die bestuurder wat hom getref het dan gedink?
Baie sterkte Luke, ek hoop op n spoedige en volkome herstel.
Ek is Luke se tannie. Baie dankie vir al die omgee en gebede. By ons Hemelse Vader is Luke neergele, en glo en vertrou ons dat Lukie vinnig sal herstel. Ja, ons wee is nie God se wee nie. Maar dit bring berusting in die wete dat daar so baie gebede vir Luke opgaan. Dankie daarvoor. Seen vir elkeen.
Sterkte aan die arme jongman… sjoe wat gaan aan met die mensdom wat soos besetenes jaag op ons paaie??? Vandag het n sedige ou tannie in n uno selfs voor my voertuig ingejaag en nogal middel vinger gegooi sover sy aanjaag. Ag sies mense…as jy nie oordentelik kan bestuur nie bly liewer van ons paaie af!!! Maar ek weet ongelukkig sal die padvarke nie hier lees nie…hulle sit seker nog en suip by die hotel….